શનિવારની વહેલી સવારે ઇન્ડિયન કોમ્યુનિટીના મંદિર તરફથી બે દિવસ માટે યોજવામાં આવેલી “સંસ્કાર શિબિર” માં રાકેશ અને નીલા સમયસર પહોંચી ગયાં. સવારના સત્રનો વિષય હતો “ઇન્ડો અમેરીકન બાળકોમાં કુટુંબ ભાવનાની જાગૃતિ” ભારતથી આવેલા સંત પ્રવચન દરમિયાન કહી રહ્યા હતાં, “બાળકોને ભૌતિક સાધનો જ નહીં, પ્રેમ અને સમય પણ આપો.” અચાનક જ પુરુષ વર્ગમાં બેઠેલા રાકેશની નજર સ્ત્રીગણમાં બેઠેલી નીલા ઉપર પડી.